अनुदानित शिक्षक संघ ने जताया आक्रोश
भास्कर न्यूज-!- मदनगंज किशनगढ़
राजस्थान समायोजित शिक्षाकर्मी संघ के पदाधिकारियों ने अनुदानित स्कूलों से राजकीय सेवाओं में समायोजित कर्मियों के स्थानांतरण नीति से वंचित रखने पर आक्रोश जताया। इसे लेकर संघ की आपात बैठक प्रदेशाध्यक्ष सरदार सिंह बुगालिया की अध्यक्षता में हुई। बैठक में रा\\\'य सरकार पर समायोजित शिक्षाकर्मियों के साथ स्थानांतरण नीति में कुठाराघात का आरोप लगाया। संघ ने मुख्यमंत्री अशोक गहलोत को फैक्स भेजकर समायोजित शिक्षा कर्मियों को स्थानांतरण नीति से वंचित रखने पर नाराजगी जताई तथा इसमें संशोधन कर उन्हें भी लाभ देने का आग्रह किया। संघ के पदाधिकारियों ने चेतावनी देते हुए कहा कि यदि सरकार ने उक्त नीति में संशोधन नहीं किया तो उग्र आंदोलन किया जाएगा। संघ प्रदेश कोषाध्यक्ष दिनेश विजयवर्गीय ने बताया कि अजमेर जिला इकाई के बैनर तले सोमवार को ११ बजे जिलाधीश कार्यालय के बाहर इस नीति के विरोध में प्रदर्शन किया जाएगा और मुख्यमंत्री के नाम का ज्ञापन दिया जाएगा।
hin_Deva bho_Deva hin_Deva